মিশরে সামরিক শাসনের ইতিহাস দীর্ঘ। এবং সেটির শুরু কর্নেল জামাল আব্দুন নাসেরের আমলে,এবং সেটি ১৯৫২ সালে। মৃত্যর পূর্বদিন পর্যন্ত তিনি এক ফ্যাসিস্ট শাসক হিসাবে অতি কঠোর হস্তে মিশর শাসন করেন। রাজাদের মৃত্যু না হলে তারা যেমন গদি ছাড়ে না, তেমনি আমৃত্যু গদি ছাড়েননি প্রেসিডেন্ট নাসেরও। যে কোন স্বৈরাচারি শাসকদের মূল প্রায়োরিটি নিজের গদির প্রতিরক্ষা,দেশের প্রতিরক্ষা নয়। নাসেরই তাই মিশরের প্রতিরক্ষা নিয়ে ভাবেননি। ফলে নিজ দেশকে নিজের হাতে দীর্ঘকাল অধিকৃত রাখতে সমর্থ হলেও পুরাপুরি ব্যর্থ হয়েছেন ইসরাইলী হামলার মুখে মিশরকে সামান্যতম প্রতিরক্ষা দিনে। তার আমলেই প্রায় বাংলাদেশের এক-তৃতীয়াংশের চেয়ে বেশী ভূমি (২০ হাজার বর্গ মাইল) নিয়ে সাইনাই উপত্যাকা অধিকৃত হয়ে যায় ক্ষুদ্র ইসরাইলের হাতে। স্বাধীন মতামত দমনে তিনি ছিলেন হিটলার বা স্টালীনের ন্যায় নিষ্ঠুর। তার আমলে গোটা চারেক সরকারি পত্রিকা ছাড়া কোন নিরেপক্ষ বা স্বাধীন পত্রিকা ছিল না। কোন বিরোধী রাজনৈতীক দলও তিনি গড়তে দেননি।